|  |
| --- |
| **Projektas****ŠILUTĖS RAJONO SAVIVALDYBĖS TARYBA** |
|  |

**SPRENDIMAS**

**DĖL NEKILNOJAMOJO TURTO PERĖMIMO ŠILUTĖS RAJONO SAVIVALDYBĖS NUOSAVYBĖN IŠ JUKNAIČIŲ BENDRUOMENĖS**

2020 m. kovo d. Nr.

Šilutė

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos vietos savivaldos įstatymo 6 straipsnio 29 punktu ir atsižvelgdama į asociacijos Juknaičių bendruomenės 2020-02-13 raštą Nr. S-2 „Dėl Juknaičių bendruomenės nuosavybės perėmimo“, Šilutės rajono savivaldybės taryba n u s p r e n d ž i a:

1. Perimti Šilutės rajono savivaldybės nuosavybėn iš asociacijos Juknaičių bendruomenės, juridinio asmens kodas 177488816, Šilutės r. sav., Juknaičių sen., Juknaičių k., esantį nekilnojamąjį turtą:
	1. Vasaros estrados sceną (unikalus numeris 4400-2647-4304, plotas 352,00 kv. m).
	2. Žiūrovų amfiteatrą (unikalus numeris 4400-2647-4320, plotas 453,00 kv. m).
	3. Pėsčiųjų takus (unikalus numeris 4400-2647-4375, plotas 987,00 kv. m).
	4. Automobilių stovėjimo aikštelę (unikalus numeris 4400-2647-4431, plotas 255 kv. m).
	5. Automobilių stovėjimo aikštelę (unikalus numeris 4400-2647-4464, plotas 135 kv. m).

2. Įgalioti Savivaldybės administracijos Ūkio skyriaus Turto poskyrio vyriausiąją specialistę Daivą Thumat pasirašyti Savivaldybės vardu sprendime nurodyto turto notarinę sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Vytautas Laurinaitis |

Dalia Rudienė

2020-03-

|  |  |  |  |  |
| --- | --- | --- | --- | --- |
| A.Bielskis2020-03-09 | S. Dilertienė2020-03-09 | Z.Tautvydienė2020-03-09 | G.Belokopytova2020-03-06 |  |
| RengėDaiva Thumat, (8 441) 79 210, el. p. daiva.thumat@silute.lt2020-03-06 |

 **ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJKAMOJO TURTO PERĖMIMO ŠILUTĖS RAJONO SAVIVALDYBĖS NUOSAVYBĖN IŠ JUKNAIČIŲ BENDRUOMENĖS“**

2020 m. kovo 6 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perimti Šilutės rajono savivaldybės nuosavybėn iš asociacijos Juknaičių bendruomenės, juridinio asmens kodas 177488816, Šilutės r. sav., Juknaičių sen., Juknaičių k., esantį nekilnojamąjį turtą:**- Vasaros estrados sceną (unikalus numeris 4400-2647-4304, plotas 352,00 kv. m).**- Žiūrovų amfiteatrą (unikalus numeris 4400-2647-4320, plotas 453,00 kv. m).**- Pėsčiųjų takus (unikalus numeris 4400-2647-4375, plotas 987,00 kv. m).**- Automobilių stovėjimo aikštelę (unikalus numeris 4400-2647-4431, plotas 255 kv. m).**- Automobilių stovėjimo aikštelę (unikalus numeris 4400-2647-4464, plotas 135 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](https://www.e-tar.lt/portal/lt/legalAct/TAR.D5496D69DF98/asr) *6 straipsnio 5 punktu, vienas iš savivaldybių turto įgijimo būdų – pagal sandorius.**Juknaičių bendruomenė 2010 metais parengė ir įgyvendino vietos projektą „Juknaičių gyvenvietės parko poilsio zonos renovacija“ Nr. LEADER-10-ŠILUTĖ-01-003, finansuotą iš Europos Sąjungos žemės ūkio fondo lėšų skirtų kaimo plėtrai. 2016 m. liepos 6 d. baigėsi vietos projekto kontrolės laikotarpis. Sukurta poilsio zona buvo pastatyta ir įregistruota Nekilnojamojo turto registre Juknaičių bendruomenės vardu. Juknaičių bendruomenė neturi resursų sukurtos poilsio zonos išlaikymui. Vadovaujantis* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/asr) *6 straipsnio 29 punktu, viena iš savarankiškųjų savivaldybių funkcijų yra kūno kultūros ir sporto plėtojimas, gyventojų poilsio organizavimas. Juknaičių bendruomenė prašo perimti Šilutės rajono savivaldybės nuosavybėn Šilutės r. sav., Juknaičių sen., Juknaičių k., esančius statinius: vasaros estrados sceną (unikalus numeris 4400-2647-4304), žiūrovų amfiteatrą (unikalus numeris 4400-2647-4320), pėsčiųjų takus (unikalus numeris 4400-2647-4375), automobilių stovėjimo aikštelę (unikalus numeris 4400-2647-4431), automobilių stovėjimo aikštelę (unikalus numeris 4400-2647-4464).* |
| ***3. Kokių pozityvių rezultatų laukiama.*** |
| *Šilutės rajono savivaldybės nuosavybėn bus perduotas nekilnojamasis turtas reikalingas Juknaičių seniūnijos gyventojų poilsio organizavimui.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Juknaičių bendruomenės 2020-02-13 prašymas.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Juknaičių bendruomenė, juridinio asmens kodas 177488816, Šilutės r. sav., Juknaičių sen., Juknaičių k.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR04priedas.pdf)*.*  |

*Ūkio skyriaus Turto poskyrio vyriausioji specialistė Daiva Thumat*